Subject: 7-1/30-45 Ettepanekute küsimine detailplaneeringu lähteseisukohtade ja keskkonnamõju strateegilise hindamise programmi kohta, Padaküla tuuleala, Väike-Maarja vald
From: "[email-masked]" <[email-masked]>
To: "KM Info" <[email-masked]>
Date: Mon, 23 Feb 2026 08:07:52 +0000

Lugupeetud koostöö tegijad!

Väike-Maarja Vallavolikogu 05.09.2024. a otsusega nr 89 algatati elektrituulikutest koosneva tuulepargi rajamise eesmärgil detailplaneeringu koostamine ja detailplaneeringu elluviimisega kaasneva keskkonnamõju strateegiline hindamine tervele Väike-Maarja valla üldplaneeringuga määratud tuuleenergia tootmiseks põhimõtteliselt sobivale alale nr 2, ligikaudse pindalaga 1389 ha. Väike-Maarja Vallavolikogu 28.11.2024 otsusega nr 96 vähendati planeeringuala, mille tulemusena asub ligikaudu 675 ha suurune planeeringuala Padaküla, Varangu, Raigu, Pikevere, Vorsti ja Liigvalla külades (edaspidi Padaküla tuuleala). 

Planeerimisseaduse § 81 lõike 1 ja Vabariigi Valitsuse 17.12.2015 määruse nr 133 „Planeeringute koostamisel koostöö tegemise kord ja planeeringute kooskõlastamise alused“ § 3 alusel esitab Väike-Maarja vallavalitsus detailplaneeringu lähteseisukohad ja keskkonnamõju strateegilise hindamise programmi nende kohta ettepanekute saamiseks. Dokumendiga saab tutvuda valla veebilehel <https://v-maarja.ee/elukeskkond-ehitamine-ja-planeerimine/planeerimine-ja-ehitamine/detailplaneeringud#padakula-tuuleala-de> .

Detailplaneeringu lähteseisukohtade ja keskkonnamõju strateegilise hindamise programmi tutvustamine toimub 16. märtsil 2026 algusega kell 17.00 Kiltsi mõisakooli saalis (Kiltsi mõis, Liivaküla, Väike-Maarja vald).

Oma pädevusvaldkonnast lähtuvad ettepanekud detailplaneeringu lähteseisukohtade ja keskkonnamõju strateegilise hindamise programmi kohta palume esitada kirjalikult hiljemalt 
5. aprilliks 2026 Väike-Maarja vallavalitsuse e-posti aadressile [email-masked] või paberkandjal postiaadressile Pikk tn 7, Väike-Maarja alevik, Väike-Maarja vald, 46202 Lääne-Viru maakond.
Nimetatud kuupäevaks ettepanekute mitte esitamine näitab, et neid ei soovita esitada. 

Ettepanekud ja vastused neile kogutakse koondtabelisse, mille avaldamise kohta valla veebilehel saadetakse eraldi teavitus.

Lugupidamisega
Diana Seepter
Väike-Maarja vallavalitsus
329 5755

 <http://email.mg.v-maarja.ee/o/eJxEzrFuAyEMgOGnObYgYwwmA0PUdsjaN_CBSWhLUt3RPH9Vdcj-69d3Gt_X-ybv-iVT63nqOL9mghCYTc2QEqxGs2N2yRMwmmsWrjFGbEFbcYGPSQiKr15JJaw1mp4RMAKihwQc0K7qxXH0KZJrxR0XgnGxj8MQ2T7Eqpqh-y4XPfSaF_-CliOXVDispSo2FqIWFgL519rIfvFvZsv91u4Lwaf0uevot75P1a3_jL_pzKdnbx4ZfwMAAP__qd5GXw>